GiliGold/VAD_KnessetCorpus huggingface dataset:
עמירה דותן: לפני כ-21 שנים או 22 שנים הייתי מאוד צעירה אז, פנה אליי זאב ביילסקי, הייתי אז בצבא, ואמר לי שזה מאוד חשוב שאני בצבא, שזה מאוד חשוב שאני אזרחית מכובדת במדינת ישראל, אבל בעולם יש יהודים וכדאי להתחיל ליצור איתם קשר, בין היהודים שבעולם ליהודים שבארץ.
עמירה דותן: אמרתי לו שזה רעיון מאוד מאוד יפה אבל השאלה היא מה אנחנו יכולים לומר אחד לשני.
עמירה דותן: הוא אומר שבדיוק בשביל השאלה הזאת אני אבוא, אפגש ואחליט.
עמירה דותן: קראנו לזה הפורום הישראלי.
עמירה דותן: אז כבר נפגשנו, אז כבר התאהבנו ואני יכולה לומר להם שאני מאוד אוהבת את האיש הזה שעשה ועושה עבודה נהדרת, גם כאשר היה ראש העיר רעננה וגם היום כיושב-ראש הסוכנות היהודית.
עמירה דותן: אני מבקשת שתכבד אותנו בדבריך.
זאב ביילסקי: כבוד מבקר המדינה השופט בדימוס מיכה לינדנשטראוס, ידידי, חברי הכנסת, קהל נכבד.
זאב ביילסקי: בראשית דבריי אני רוצה להתייחס לדבריו של חבר הכנסת זבולון אורלב.
זאב ביילסקי: אמרת שכולנו פיקודים של עמירה ואכן כך הוא.
זאב ביילסקי: היא הייתה הראשונה במדינת ישראל שקיבלה דרגת תת אלוף.
זאב ביילסקי: אישה שקיבלה דרגה כזאת ולכן ודאי שאתה פקוד שלה.
זאב ביילסקי: יישר כוח על העבודה הנפלאה שלכם.
זאב ביילסקי: בשבוע שעבר היינו בסיור בגוש לכיש ואני כבר יכול להגיד לכם כאן שהסוכנות היהודית תעמוד לצידה של ממשלת ישראל ותעזור לה יישב את כל אותם אנשים נפלאים מחדש, אותם אנשים שלא נס ליחם.
זאב ביילסקי: באשר לכם אומנים נפלאים, אני אבוא בדברים עם עמירה על מנת לחשוב איך אנחנו יכולים לגרום לכך שהציורים שלכם יוצגו במקומות נוספים ותוכלו אולי גם ליהנות מפרי עמלכם בכך שזה ייחשף לקהלים גדולים מאוד.
זאב ביילסקי: כפי שהזכירו כאן אכן מגיעות לסוכנות משלחות.
זאב ביילסקי: שוב, יישר כוח לכם ותודה רבה לכם.
זאב ביילסקי: תודה לך עמירה, את פשוט אישה נפלאה.
זאב ביילסקי: אני מוכרח לומר לך שאצלנו בדרך כלל מוצאים את הדברים הלא טובים, אבל מה שאת עושה, על זה מגיע לך יישר כוח.
עמירה דותן: אני לוחצת אותך, אבל באמת אם תוכל לעזור לנו במציאת אכסניה, זה יהיה יוצא מן הכלל.
עמירה דותן: מצטרף אלינו חבר הכנסת זאב אלקין.
עמירה דותן: סיפרתי לכם שההיכרות שלי עם זאב ביילסקי היא של 21-22 שנים.
עמירה דותן: את חבר הכנסת אורי אריאל הכרתי רק כאשר נכנסתי לכנסת אבל זאת אהבת אמת .
עמירה דותן: אני מאוד מודה לו על העבודה המשותפת ועל כך שהוא נושא בגאון כזה את הדגל.
אורי אריאל: שלום לכבוד מבקר המדינה, חברי הכנסת, יושב ראש הסוכנות היהודית, מינהלת סלע, ידידיי, ואחרונים חביבים מאוד המתיישבים.
אורי אריאל: עבורי לפחות זה דבר אחר לגמרי, מרגש מאוד, וכפי שאמרו חבריי אלה סימני החיים.
אורי אריאל: בתוך כל העוול, בתוך כל הבעיות הקשות שאנחנו מתמודדים ומשתדלים לעזור, אתם, כמו גם אחרים אבל בצורה אחרת ומיוחדת, נותנים לנו את הכוח להמשיך לעזור לכם.
אורי אריאל: אנחנו עומדים לרשות
אורי אריאל: כם בכל דבר ועניין שנוכל לעזור וזה מעבר לכל מה שכבר עושים חבריי.
אורי אריאל: זו הזדמנות להגיד לכולם תודה ובראש וראשונה לעמירה שארגנה את התערוכה הזאת ואת הטקס הזה.
אורי אריאל: עזרת השם אנחנו נחזור לשפיות, חזור לחיים ובעזרת השם אולי גם נחזור לבתים, לבתים שאינם, למחוזות היצירה שלכם, ואם לא, אז נמשיך בעזרת השם לעשות ולחזק איש את רעהו ואת הכלל ואת עם ישראל.
אורי אריאל: תודה רבה לכם.
עמירה דותן: אנחנו צריכים לומר תודה רבה לכנסת ולכל העובדים שעזרו לנו לארגן את האולם ולארגן את התערוכה .
עמירה דותן: ודה רבה לעוזרים שלי שבאמת עושים ימים כלילות - יובל לב ורנה יקירה- כדי באמת לאפשר את כל מתן האנרגיה והזמן לפעילות הזו.
זאב אלקין: ביקשו ממני לדבר רוסית ואני מבקש את סליחת מי שעוד לא השתלט על השפה הזאת.
זאב אלקין: עמיתיי ביקשו ממני לומר כמה מילים ברוסית כי חשוב להם שכאן במפגש הזה תשמע השפה הרוסית ואני בשמחה הולך לקראתם.
זאב אלקין: צריך להגיד שכאשר עמירה דותן פנתה אליי עם הרעיון לקיים תערוכה, ברור היה לי שזה רעיון מצוין, כמו כל דבר שעמירה עושה, כדי לפתור את כל הבעיות הקשורות בעולים.
זאב אלקין: עבורי זה היה גם סימבולי מפני שההיסטוריה של האנשים האלה היא דוגמא - שבארץ לא מדברים עליה הרבה ולדעתי צריך לדבר על זה - לתרומה הענקית שהעלייה מרוסיה הביאה לא רק לפיתוח אומנות בישראל אלא גם כמדינה ולמה שקורה ביהודה ושומרון.
זאב אלקין: אני עצמי מתנחל ובשבילי זו לא מילה גסה.
זאב אלקין: אני חושב שהעלייה מרוסיה לא נראית לעין אבל בלעדיה הרבה דברים שקורים היום ביהודה ושומרון לא היו קורים.
זאב אלקין: בהקשר הזה, הרעיון שהתערוכה הזו תהיה מוקדשת לאמנים משא-נור נדמה לי נכון מאוד להדגיש את החשיבות שהעלייה מרוסיה הביאה להתיישבות בארץ ישראל.
זאב אלקין: משמח אותי שהיום בכנסת התארגנו אנשים בלי שום קשר לאידיאולוגיה בנושא ההתנתקות.
זאב אלקין: היו כאלה נגד, היו כאלה בעד, והיום נציגים ממפלגות רבות מבינים שהמדינה לא עשתה הרבה ממה שהייתה צריכה לעשות על מנת שהמפונים יעמדו על הרגליים וימשיכו את חייהם במדינת ישראל.
זאב אלקין: לכן נדמה לי שדווקא התערוכה הזו היא סימן שהחיים צריכים להימשך למרות הכל.
זאב אלקין: זה גם סימן שאנחנו צריכים לעשות הרבה כדי שחיים אלה יימשכו.
זאב אלקין: אני רוצה לומר לכם שהאנשים שיושבים כאן - גם עמירה שהיא ראש תת ועדה בכנסת, אורי אריאל ואנשי כנסת אחרים שעושים הרבה מאוד - אנחנו כולנו נמשיך לעשות ככל יכולתנו כדי שהמדינה תעשה כל מה שהיא חייבת לעשות למפונים.
זאב אלקין: לכולם אני מאחל שלמרות הקושי והטראומה, תמשיכו ליצור, לעבוד וליישב את המדינה הזאת כי היא זקוקה לזה מאוד.
עמירה דותן: אני יודעת מה עבר עליכם מתוך קריאה ומתוך שמיעה.
עמירה דותן: הדובר הבא שלנו, ידידי חבר הכנסת אריה אלדד, מכיר את זה בגלל שנקרא בחוויה.
עמירה דותן: אני חושבת שבזה הוא יעשיר אותנו וגם יברך אותנו.
אריה אלדד: חיפשתי סיבה להיותי כאן ולא משום שהסיבה העיקרית היא שאני לא יודע לצייר.
אריה אלדד: הגעתנו לשא-נור כחלק מהמאבק למנוע את ההתנתקות אבל מצאתי שם אצלכם עולם שלם.
אריה אלדד: מצאתי מיקרו קוסמוס של ישראל יפה.
אריה אלדד: כפר יהודי קטן מוקף הרבה כפרים ערבים עוינים מאוד עם הרבה אבנים ובקבוקי תבערה וירי, מעשי רצח, דרכים משובשות שמהוות סכנה, ויהודים מסכנים את חייהם כדי לקיים מצוות יישוב ארץ ישראל.
אריה אלדד: ובתוך כל אלה הגלריות שלכם.
אריה אלדד: סדנאות האומנות שלכם.
אריה אלדד: פסלים,, ציירים ויוצקי תבליטים עולים מברית-המועצות, שכל היופי סביב זורם דרך העיניים שלכם אל בדי הציור ואל חמוקי הפסלים.
אריה אלדד: באתי לשא-נור בשביל המאבק ומצאתי אתכם שם, אנשים נפלאים, אמנים שרואים את העולם בראייה של יוצרים, שיודעים לערבב את היופי החיצוני עם היופי הפנימי שלהם ולצקת גם את האיום החיצוני עם הפחד האישי, ולהביע אומנותית רגשות, מצוקה, חרדה, תקווה ועם כל מה שהיה שם מבחוץ עם קשיי היום יום והנרצחים בחומש.
אריה אלדד: לא ראיתי שום שנאה בעבודות שלכם.
אריה אלדד: הבולדוזרים שהרסו את הכול, הרסו גם את המיקרו קוסמוס של שא-נור.
אריה אלדד: התשובה של ממשלת ישראל ליצירה שלכם, לאומנות שלכם ולבניין, הייתה תשובה אנטי-ציונית, אטומה, מרושעת, תשובה של הרס.
אריה אלדד: כשם שהבניין הוא התשובה היחידה להריסה, והיצירה מחדש היא התרופה להשמדת היצירה, אין לי ספק כי נשוב לשא-נור לקומם אותה מחורבותיה ונשוב לחומש, חומש תחילה ואז תשוב ותפרח גם האומנות.
אריה אלדד: אי אפשר לדכא את הבניין, אי אפשר להשמיד את היצירה.
עמירה דותן: חבל שאתם לא מבינים עברית כי חבל לא לשמוע את העברית של אריה אלדד, את המילים שלו.
עמירה דותן: אריה הוא אריה.
עמירה דותן: תודה רבה למינהלת סל"ע על הסיוע, על העזרה ועל הגיבוי בהפקת הקטלוג הכול כך יפה הזה.
עמירה דותן: אני חושבת שזה קטלוג יפהפה.
עמירה דותן: מגיע לכם המון יישר כוח על העיצוב, על החוכמה, על הצבעים, על הכול.
עמירה דותן: זה גם נותן ביטוי לשא-נור וגם נותן ביטוי ליצירה.
עמירה דותן: אני מקווה מאוד שנוכל להפיץ אותו ושזאת תהיה הדרך שלכם להגיע להרבה הרבה מאוד אנשים.
עמירה דותן: כפי שאמרתי צביה מאוד מתנצלת ואולי היא תוכל להגיע יותר מאוחר אבל יש לנו את עדיאל שבעצם הוא הזרוע המבצעת.
עמירה דותן: שוב, תודה רבה עדיאל.
עדיאל שמרון: חברי נשיאות נכבדה, ואומנים יקרים.
עדיאל שמרון: אני שוב מתנצל בשם צביה.
עדיאל שמרון: כמו שאמרה עמירה דותן, היא מאוד רצתה להגיע אבל לא יכלה.
עדיאל שמרון: מאחר ואני כמעט אחרון הדוברים, אשתדל להיות מאוד קצר ותמציתי.
עדיאל שמרון: אני מבקש קודם כל לנצל את ההזדמנות לברך, או אולי להסביר קצת לאנשים שלא מכירים את שיתוף הפעולה יוצא הדופן שקיים בין מינהלת סל"ע לוועדה לביקורת המדינה ובמיוחד עם ועדת המשנה לטיפול במפוני ההתנתקות.
עדיאל שמרון: אנחנו הגוף המבוקר ואנחנו אלה שהרבה מן הביקורת מופנית אליו אבל למרות כל זאת כולנו מתעלים מעל הדברים האלה ומצליחים בעזרת חברי הוועדה לדחוף במקומות שצריך לדחוף ובסופו של דבר הוועדה מסייעת לנו בהרבה תחומים להגיע למקומות אליהם אנחנו רוצים להגיע ולאפשר לנו לסייע למתיישבים בצורה יותר טובה, ועל זה אנחנו רוצים להודות בהזדמנות זו.
עדיאל שמרון: ביחס לאותם 16 אומנים יקרים שמציגים את יצירות האומנות שלהם פה היום.
עדיאל שמרון: אני חייב לומר, ככל שתפקידי מרשה לעצמי לומר, שהאומנים קצת נפלו בין הכיסאות.
עדיאל שמרון: גם החוק וגם הכללים לא כל כך יודעים איך לטפל באותם אומנים שחלקם לא התגוררו ביישוב, חלקם כן התגורר, חלקם רק פעל במקום, לחלקם היה את הסטודיו שלהם במקום אחר, ולחלקם היה סטודיו בשא-נור ואכן שנם קשיים על הרקע הזה.
עדיאל שמרון: אנחנו לאט לאט מנסים להתגבר על כל הבעיות ואני שמח שהתאפשר לנו במהלך התערוכה הזאת לסייע גם חומרית וגם במובנים אחרים בקיומה של התערוכה.
עדיאל שמרון: אנחנו ממשיכים להיות בקשר עם האומנים ולמצוא את הפתרונות לאלה שעדיין לא באו על פתרונם.
עדיאל שמרון: כדי להרגיע את אדוני, כבוד מבקר המדינה אני חייב לומר שכל הסיוע שאנחנו נתנו היה בהתאם לכל ההוראות וההנחיות של החשב הכללי.
עדיאל שמרון: את הנקודה הזו אפשר לפתור כבר עכשיו.
עדיאל שמרון: אני באופן אישי מכיר את שא-נור, את כפר האומנים שא-נור, מהשירות הצבאי שלי בסדיר ובמילואים הרבה שנים.
עדיאל שמרון: את הגלריה של יוליה ואת אותם רימוני יד שנמצאים כאן אני זוכר מלפני 15 שנה ואולי אפילו יותר.
עדיאל שמרון: אני מקווה שבמשהו סייענו ונמשיך לסייע במה שאנחנו צריכים.
עדיאל שמרון: אנחנו מודים לכולם.
עמירה דותן: אני חושבת שאתם תצטרפו אליי במחיאות כפיים עת נבקש מארקדי ליפשיץ להיות אחרון הדוברים כנציג האומנים.
ארקדי ליפשיץ: אומרים לי לדבר בעברית ולכן אהיה מאוד קצר.
ארקדי ליפשיץ: תודה למכובדים שיושבים כאן על שהגעתם לתערוכה שלנו.
ארקדי ליפשיץ: לא אודה לכולכם, כי הרשימה ארוכה מאוד.
ארקדי ליפשיץ: התערוכה הזו שלנו היא תערוכה של פרידה, פרידה מהתקופה, מהכפר, ואני חושש שעכשיו הקבוצה הזו תחדל מלהתקיים.
ארקדי ליפשיץ: וכל אחד ילך בדרכו, דבר שמעציב אותי.
ארקדי ליפשיץ: פני עשרים שנה, כמו שעמירה אמרה, כשהיינו צעירים ויפים, התאספנו, הגענו למקום הזה והתאהבנו בו ממבט ראשון בגלל היופי שלו.
ארקדי ליפשיץ: הוא היה קצת הרוס, לא מסודר אבל היה מקום ממש ציורי ויפה.
ארקדי ליפשיץ: מי שהגיע לשם, כבר נשאר שם.
ארקדי ליפשיץ: היו כל מיני זמנים שם, היו זמנים שמחים, היו גם ויכוחים, ואני כבר לא מדבר על בעיות שנוצרו עקב האינתיפאדה ועל כל מה שהרס לנו את כל הכיף להיות שם.
ארקדי ליפשיץ: הגענו לתערוכה הזאת ואני לא יודע מה יהיה בהמשך.
ארקדי ליפשיץ: בינתיים, תודה רבה.
עמירה דותן: מר ליפשיץ, בעברית אומרים כל פרידה זו התחלה חדשה והתחלה יותר גדולה ויותר מוצלחת.
עמירה דותן: חברים, אנחנו ממשיכים ליהנות מהאומנות הנהדרת שלכם.
זבולון אורלב: אני מתכבד לפתוח ישיבת ועדה חגיגית כדי להיפרד בצער מהגברת שלומית לביא שמלווה את ביקורת המדינה עשרות שנים, למעלה מ- 30 שנה, וגם את הוועדה לביקורת המדינה, כיוון ששמשה כמקשרת בין מבקר המדינה, משרד מבקר המדינה לבין הוועדה.
זבולון אורלב: זכיתי לעבוד עם שלומית תקופה קצרה בהיותי חבר הוועדה אבל גם כחבר כנסת, כשר וכעובד מדינה ידענו את נחת זרועה, את יכולותיה ואת אישיותה, אישיות מאד נעימה, מאירת פנים, סבלנית, מוכנה לשמוע אבל לא מוכנה לוותר על קוצו של יוד בכל מה שקשור לאמת המקצועית, ועל זה ראוי לברך.
זבולון אורלב: בשירות הציבורי לצערי איננו משופעים בכך שעובדים מוכשרים מוותרים על קריירות אישיות ועומדים בתור להידחף כדי לעבור את המסלול הממשלתי, שבדרך כלל מקפח בשכר ולא נחשב לאטרקטיבי.
זבולון אורלב: לכן אותם עובדי ציבור, ושלומית לביא היא בוודאי מהרובד העליון של אותם עובדים, שעשו שירות מסור ונאמן לאורך השנים, שירות מאד מקצועי, בהחלט ראוי שתזכי לברכה מיוחדת.
זבולון אורלב: מתוך היכרותי את משפחתך אני יודע שתתחילי קריירה משפחתית נוספת ותיהני ממשפחתך הנהדרת, הילדים הנכדים וכל המשפחה הרחבה, ושיהיה כל טוב.
זבולון אורלב: אצלנו יש הכרת הטוב, אנחנו עוסקים בפרשיות השבוע, ואתם יודעים שאת מכת הדם, המכה הראשונה שהקדוש ברוך הוא ציווה לתת למצרים, בדרך כלל משה נתן את המכות אבל את מכת הדם הכה אהרון וזאת משום שלמשה הייתה הכרת טובה ליאור, הרי הוא ניצל בזכות היאור ומכאן לומדים חז"ל את מידת הכרת הטוב.
שלומית לביא: תודה רבה.
מיכה לינדנשטראוס: אני מצטרף בכל ליבי לדבריו של היושב ראש, ורוצה לומר ששלומית, בתקופת כהונתה המצוינת והארוכה, עשתה מלאכה חשובה מאד במערכת היחסים עם הכנסת וזה אחד הנושאים המרכזיים שהיו לה, כאשר המערכת שנוצרה בינינו לבין ועדת הכנסת לענייני ביקורת המדינה ואולי גם ועדות נוספות בכנסת היא הגישה החיובית מאד לדרכי הביקורת.
מיכה לינדנשטראוס: לא אטעה אם אומר שאנחנו, כביקורת המדינה, מתגאים מכך שנוצרה מערכת משותפת עם ועדת הכנסת לענייני ביקורת המדינה ותרומתך האישית לעניין הזה גדולה מאד.
מיכה לינדנשטראוס: תרשי לי להודות לך, גם בשם החלק של מבקר המדינה ולומר שקבלנו בצער את ההודעה שאת עוזבת, ואני רוצה לאחל לך למשפחה לילדים לנכדים ולבעלך שנמצא אתנו כל טוב ושנשמע רק דברים טובים.
רן כהן: אדוני היושב ראש, אדוני המבקר, אני קודם כל חושב שזה לכבודה של הוועדה הזו, שיותר מהכול מייצגת את הצד הנאור שבחיים הציבוריים, את הצד החיובי שבחיים הציבוריים שעורכת פרידה משלומית לביא.
רן כהן: זה לא רגיל, אני לא מכיר פרידות ממנכ"לי משרדי ממשלה ואפילו אין פרידות משרים כאשר הם מסיימים את תפקידיהם ואני חושב שזה מאד לכבודתנו שנעשית פרידה כזו משלומית, כי שלומית, אבן ראשה לעבודת מבקרי המדינה לדורותיהם.
רן כהן: יצא לי להיות פעמיים יו"ר הוועדה הזו ולעבוד עם שלומית מקרוב ואני כמעט לא יכול לדמיין שמבקר מדינה היה נכנס לתפקידו ללא הליווי המקצועי, במיטב אישיותה של שלומית, לכניסתו לתפקידו באופן הכי מהר והכי מלא.
רן כהן: שלומית, באישיותך המיוחדת, באופי הנאמנות והמסירות עד תום והדבקות בטוהר המידות בשירות הציבורי הצלחת להקרין על כולנו, אפילו שכמעט לא דברת בישיבות.
רן כהן: גם כשהייתי צריך לדעת דבר ענייני טכני, תמיד היית בעלת ידע אדיר בו.
רן כהן: אני לא זוכר נושא שעלה אי פעם בדו"ח, שרציתי לדעת עליו ושבטלפון משלומית לא קבלתי מיד את התשובה כמעט מיד.
רן כהן: לעיתים רחוקות היא הייתה צריכה לעיין ולחזור אלי אחרי זה.
רן כהן: כמו שעכשיו שאלתי לגבי הנושא של מחזור אביזרים חד פעמיים בבתי החולים מיד שלומית נתנה לי את התשובה והדבר הזה אדיר, והעובדה שבשירות המדינה ישנם אנשים כמו שלומית זו ברכה אדירה.
רן כהן: מגיעה לך תודה גדולה בשם הכנסת כולה, ועדת ביקורת המדינה של הכנסת, המשרד, המבקר אמר את דברו, אני מאחל לך הרבה אושר ונחת, מגיעה לך מכולנו.
משה גפני: כל פעם שאני מקבל הזמנה לדיונים בוועדות אני שמח, כי הולך להיות מעניין.
משה גפני: ההזמנה שקבלתי מהוועדה לביקורת המדינה, שלומית לביא עוזבת את משרד מבקר המדינה זו הזמנה שקבלתי בעצב רב.
משה גפני: לא חשבתי שאת עוזבת כבר, כמו שאמר יו"ר הוועדה, מבקר המדינה וחברי רן כהן, שלומית הייתה כתובת.
משה גפני: משרד מבקר המדינה הוא מוסד לא אהוד, אם לנקוט בלשון המעטה, זה התפקיד שלו וזה תפקיד מאד חשוב אבל כפוי תודה.
משה גפני: משרדי הממשלה ורשויות השלטון, משרד מבקר המדינה לדורותיו הוא איננו זה שהכי אוהבים אותו.
משה גפני: אני אוהב אותו כי אני חושב שבלי ביקורת לא יכול להיות משטר נורמאלי ותקין.
משה גפני: שלומית הייתה כתובת שתמיד אפשר היה לפנות אליה, תמיד בחיוך תמיד בתשובות מלאות.
משה גפני: אני מבקש, אדוני היו"ר, אני לא יודע אם זה בסמכותנו, אבל האם אנחנו יכולים לדחות את פרישתה בשנתיים?
משה גפני: אני מאחל לך הצלחה בהמשך דרכך, אני מודה לך, יו"ר הוועדה העיר נכון שאנחנו נמצאים בפרשת השבוע בהכרת הטוב, ויש לי הכרת טוב כלפייך.
משה גפני: יחד עם כולם אני מצטרף לברכות שיהיו לך חיים טובים ומאושרים עם בני משפחתך, בעלך, עם כל המשפחה ותשקלי מחדש, לא מאוחר להחליט.
רן כהן: המון פעמים בנושא דוחות מבקר המדינה והעבודה עם מבקר המדינה, הסוגיה של שמירת מעמדה של הוועדה לביקורת המדינה היא סוגיה לא פשוטה.
רן כהן: פעמים רבות, בצדק, ועדות אחרות של הכנסת, או פורום של חברי הכנסת, אומרים, רגע, אם זה נוגע לביטחון, ועדת חוץ וביטחון, זה נוגע לרשויות מקומיות, לוועדת הפנים.
רן כהן: לשלומית הייתה תמיד הקפדה יתרה ומוצדקת - - -
שלומית לביא: אפילו הלשנתי כמה פעמים לחנה, שמעתי שיש דיון בוועדה, שימי לב...
רן כהן: לדאוג למעמדה של הוועדה לביקורת המדינה לא בגלל האגו של הוועדה אלא בגלל תפקוד נכון של רשויות השלטון ושל הכנסת ובעניין הזה לוועדה לדורותיה, באופן מאד אגואיסטי יש תודה מאד גדולה אליך.
פנינה סופר: שמי פנינה סופר, מהאגף לביקורת המדינה, אני חושבת שבחדר הזה אני מכירה הכי הרבה זמן את שלומית כי למדנו יחד מתחילת התיכון.
פנינה סופר: רציתי רק להגיד שכבר אז ידענו שהיא תגיע רחוק, ואכן היא הגיעה.
שלומית לביא: אפתח ואמשיך את הדברים שאמר חבר הכנסת רן כהן לגבי הקשר בין הוועדה למבקר המדינה.
שלומית לביא: הייתי מגדירה את הקשר הזה כריקוד של טנגו, בחרתי במוזג הזה כי לטנגו תמיד צריך שניים ואלה שניים שמשלימים זה את זה וצריכים זה את זה ואלה באמת היחסים בין הוועדה ומבקר המדינה.
שלומית לביא: הוועדה משלימה את הביקורת ובאיזשהו מקום היא השיניים של הביקורת, חלק מהשיניים לפחות ומבקר המדינה הוא בעצם זה שנותן את לחמה, הוא נותן לה את החומר לבנות את הלבנים.
שלומית לביא: יחסים אלה נרקמו ונבנו במשך שנים ובתקופה הארוכה שבה שמשתי כמקשרת בין היתר בין הכנסת למבקר עברתי הרבה ראשי ועדות החל מ ___ ובאדר עליהם השלום שבתקופתם קמה הוועדה כשהייתה לפני כן ועדת משנה של ועדת הכספים וחבר הכנסת באדר היה היושב ראש הראשון שלה.
שלומית לביא: נקודת הראות שלי, כמו שאמרתי, הוועדה היא גורם בעל חשיבות ממדרגה ראשונה לביקורת.
שלומית לביא: הוא משלים את הביקורת, נותן גיבוי לביקורת, ממשיך להחזיק את נושאי הביקורת על סדר היום הציבורי וגם תורם ליישום ולביצוע, כל אחד מהזווית שלו ומנקודת הראות שלו, לא הייתי אומרת שאלה אחים תאומים שפועלים יחד אבל בהחלט מטרה משותפת שהם משלימים זה את זה למענה.
שלומית לביא: הוועדה מיצבה במידה רבה את תפקידו של מבקר המדינה במהלך השנים בתיקוני חקיקה שהוסיפה את העניין של בדיקת טוהר המידות שלא היה בראשית החוק, הוסיפה לו תפקיד של נציב תלונות הציבור, של מגן על חושף שחיתויות במבקרים פנימיים.
שלומית לביא: אמרתי שהמבקר הוא זה שמספק את לחמה של הוועדה בצורת דוחות, אני מוכרחה לציין שיש חריג אחד וזו סמכות הוועדה לבקש חוות דעת מהמבקר וזה חריג מאד מהותי.
שלומית לביא: יצוין שהוועדה ידעה לקבוע את האיזון העדין בבקשות לחוות דעת כי יש בזה גם רגישות שהיא לא תכתיב למבקר מה לעשות.
שלומית לביא: המעניין הוא שכל חוות הדעת שניתנו מאז קום המוסד אפשר לספור על זוג ידיים ורגלים של איש אחד.
שלומית לביא: מחצית מהם ניתנו בתקופת נבנצאל, מחצית בתקופת טוניק.
שלומית לביא: מתקופת טוניק, זה התחיל בתקופתו של כץ-עוז, יושבי ראש הוועדה העמידו על סדר היום הרבה פעמים בקשה לחוות דעת ובעצם זה לא הבשיל לבקשה ממש אלא רק דנו בנושא שהיה על סדר היום.
שלומית לביא: הנקודה הזו מאד משמעותית ביחסי מבקר המדינה.
שלומית לביא: אני רוצה, בתקופה שבאמת הייתי עדה לדברים דרמטיים אני אזכיר על קצה המזלג כמה דברים חשובים שמעידים על מהות היחסים בין מבקר המדינה וועדת הביקורת.
שלומית לביא: מיד עם כניסתה של בן פורת לתפקיד היא החליטה לפרסם שמות של תורמים.
שלומית לביא: כמובן שזה לא מצא חן בעיני המפלגות והם ניסו לעשות עד כדי שינוי החוק שיושב ראש הכנסת הוא שיחליט מה מהדוחות יפרסם.
שלומית לביא: לבן פורת הייתה עמדה נחרצת והיא נלחמה כארי כדי שזה לא יהיה מכיוון שזה מאד מהותי ועקרוני ואכן הדבר לא התקבל.
שלומית לביא: אני מוכרחה לציין שהיא לא הייתה לבד במערכה, הוועדה לענייני ביקורת ברשותו של ליבאי בזמנו נתנה לה גיבוי רציני התעלתה והתעלמה מההיבטים הפוליטיים שיש לנושא כי אי אפשר להתעלם מזה שחברי הוועדה הם אנשים פוליטיים.
רן כהן: את רואה לאן הגיע ליבאי.
שלומית לביא: נושא נוסף שמשמעותי ביחסי ביקורת מבקר ובכלל בתדמית היה הנושא של שחל-טרנר.
שלומית לביא: הוועדה ביקשה חוות דעת ממבקר המדינה, זה היה נושא מאד טעון בזמנו שעמד על סדר היום הציבורי ואי אפשר היה להתעלם מההקשרים הפוליטיים שלו.
שלומית לביא: באופן מפתיע ובתיאטראליות, יושב ראש הוועדה, דן תיכון, הכניס את התקשורת בשידור ישיר לוועדה.
שלומית לביא: זה היה תקדים לדבר שלא היה.
שלומית לביא: יושב ראש הכנסת, שזה לא היה על דעתו, שמע את זה במהלך השידור החי, שלח שליחים עם פתקים לדן תיכון כדי להפסיק את זה, והגדירו את הדיון כהצגה הכי גדולה בעיר.
שלומית לביא: מאז היו הרבה הצגות ולא תמיד כל כך נעימות.
שלומית לביא: בוועדה הזו בדרך כלל הנושאים לא נעימים.
שלומית לביא: עוד נושא דרמטי ואפילו טראומטי זה הנושא של מסכות האב"כ.
שלומית לביא: כאן היה היפוך ביחסי ועדה-מבקר המדינה.
שלומית לביא: הוועדה דנה בדו"ח לפני שפורסם והודלף, והייתה פה רתימת הסוס לפני העגלה.
שלומית לביא: גם בדו"ח צאלים היה משהו בולט ביחסי ועדה מבקר, גם הוא הודלף, המבקר מסר אותו טרם פרסומו כדי לקבוע חיסיון ומיד לאחר שהוא מסר זה פורסם בתקשורת ואפילו אחד מחברי הוועדה התראיין.
שלומית לביא: אלה מקרים קצת דרמטיים וקצת מראים על קשרי ועדה מבקר, אני אסיים בזה למרות שיש לי עוד דוגמאות אבל הזמן קצר.
שלומית לביא: אני מודה לכל המברכים, תודה למבקר המדינה, ליושב ראש הוועדה שלדאבוני לא יצא לנו לעבוד יחד, לחברי הכנסת רן כהן ומשה גפני.
שלומית לביא: אני מוכרחה לציין שאני מרגישה שאכן בתקופה ארוכה תרמתי, נתרמתי, ואני יוצאת בסיפוק לדרכי החדשה.
שלומית לביא: תודה אחרונה, לולא עזרתו הרבה והגיבוי שלו, לא יודעת אם הייתי יכולה לעמוד במשימות הרבות, פלוס המשימה של משפחה וילדים, תודתי ליחזקאל.
זבולון אורלב: נתראה בשמחות.
זבולון אורלב: אני פותח את ישיבת הוועדה לענייני ביקורת המדינה.
זבולון אורלב: אנחנו דנים בדוח מבקר המדינה על בנק ישראל, הטבות שכר.
זבולון אורלב: לפי דוח מבקר המדינה, יש בבנק ישראל הוצאות המסתכמות במיליוני שקלים, מצב של ניגודי עניינים בקביעת שכרם של חברי הנהלת הבנק, מתן הטבות לחברי ההנהלה הבכירה, הטבות למר עודד חצרוני בעת פרישתו בשנת 2000, הטבות למר אפרים גרוס בעת פרישתו מהבנק בשנת 2005, הטבות ל-7 חברי הנהלה נוספים שפרשו.
זבולון אורלב: התקיימה ישיבה בסוגיה הזאת לפני קרוב לשנה, ב-16 במאי 2006, ובסיכום דיוני הוועדה, לאחר שהוועדה כמובן אישרה את הממצאים, היא פנתה ודרשה מהנהלת הבנק לתקן את תיקון הליקויים וגם פנתה ליועץ המשפטי להתייחס לנושא השבת הכספים, וגם טיפלה בסוגיה של המבקרת הפנימית.
זבולון אורלב: נגיד הבנק נפגש עמנו לפני כחודש וחצי-חודשיים ודיווח לנו על הטיפול בתיקון הליקויים כאשר במרכזם הסכם שכר חדש עם מה שמכונה דור ב'.
זבולון אורלב: דור א' הוא דור המדבר והיה להם ספקות אם ניתן לשנות את ההסכמים אתו.
זבולון אורלב: אני לא אומר שאני מסכים אלא אני אומר מה דווח.
זבולון אורלב: לגבי דור ב', נאמר שייעשה הסכם חדש.
זבולון אורלב: מהתקשורת למדנו שיש הסכם או אין הסכם, אבל יש הצעה להסכם שהממונה על השכר התנגד לה, אבל שר האוצר וראש-הממשלה תמכו בה.
זבולון אורלב: אנחנו עדיין מעוניינים מאוד לקבל דיווח על מה קורה ומה מתרחש.
זבולון אורלב: תפקידנו לוודא ולפקח שאמנם כל הליקויים יתוקנו, ודווקא מפני שמדובר בבנק ישראל שהוא אחד מהמוסדות הממלכתיים החשובים המשמעותיים והמכובדים במדינת ישראל.
זבולון אורלב: דווקא מבנק ישראל נדרש בענייני כספים להקפיד הקפדה יתרה ולהיות דוגמה מבחינת נאה דורש וגם נאה מקיים.
זבולון אורלב: אני מודה למנכ"ל הבנק, מר דנון, שהגיע אלינו וגם לממונה על השכר ששינה את תוכניותיו על מנת שיוכל להשתתף אתנו בישיבה הזאת.
זבולון אורלב: אני מציע שלא נפתח באנשי מבקר המדינה, כי אתם סקרתם את הנושא בישיבה הקודמת, אלא עם מנכ"ל הבנק שייתן לנו דיווח ויאמר לנו מה נעשה בעניין.
יעקב דנון: הנגיד ואנכי הגענו לבנק ישראל לפני כשנה וחצי, בקיץ 2005, ואכן מצאנו ממצאים בעייתיים, וכשאני אומר מצאנו, זה עוד לפני שמשרד מבקר המדינה הגיע לביקורת.
יעקב דנון: המצב היה שהיו שני הליכים משפטיים: האחד בבג"ץ, כאשר הנהלת הבנק וועד העובדים תבעו את הממונה על השכר, והשני, הליך בבית הדין לעבודה.
יעקב דנון: כאשר הגענו – הנגיד הגיע כחודשיים לפניי – הודענו שאנחנו מעדיפים להקפיא את ההליכים המשפטיים ולהיכנס למשא ומתן, כיוון ששנינו מאמינים שמשא ומתן ייתן תמיד תוצאה יותר טובה מאשר הליכים משפטיים.
יעקב דנון: סמוך מאוד לאחר שהגענו מצאנו ממצאים מאוד בעייתיים שחלקם מופיע בדוח מבקר המדינה, וזה בעיקר בנושא שנמצא כרגע בחקירה משטרתית ולכן אני לא יכול לפרט יותר, ואני חושב שמן הראוי שלא אפרט יותר, ומדובר בדיווחי חסר שהיו במשך שנים מצד בנק ישראל לממונה על השכר.
יעקב דנון: הנושא הזה התגלה סמוך מאוד להגעתנו וברגע שהדבר נודע לנו, עשינו שני דברים: ראשית, דיווחנו לממונה על השכר על התופעה ועל העובדה.
יעקב דנון: כיוון שלא ידענו מה המשמעות המעשית – ידענו שיש בעיה של חוסר, אבל לא ידענו כמה – נתתי הנחיה לתת דיווחים מחודשים לשנים 2003 ו-2004.
זבולון אורלב: "חוסר" זו מילה מכובסת?
יעקב דנון: זו מילה עדינה.
זבולון אורלב: מילה עדינה לדיווחי כזב.
יעקב דנון: לדיווחי חסר.
יעקב דנון: כלומר, לא דיווחו על כל השכר ששולם בבנק ישראל.
זבולון אורלב: זה דיווח כוזב.
יעקב דנון: זה נמצא בחקירת משטרה.
זבולון אורלב: השאלה מה חוקרים.
זבולון אורלב: חוקרים חשד או לכאורה איזה שהם דיווחי כזב של הבנק המכובד במדינה לאוצר המכובד במדינה.
יעקב דנון: דיווחנו מיד על הבעיה ונתתי הנחיה לעשות דיווח מתוקן לשנים 2003 ו-2004.
יעקב דנון: מצאנו שם פערים גדולים מאוד, בעשרות אחוזים, בין מה ששולם בפועל לבין הנחיות הממונה על השכר לדיווח.
זבולון אורלב: אני מבין שעשרות אחוזים זה עשרות מיליוני שקלים.
יעקב דנון: עשרות מיליוני שקלים אפילו רבים, כן.
יעקב דנון: כמובן היו עוד הרבה ממצאים, אבל תמיד כשאתה מגיע לארגון חדש – ואני עשיתי את זה הרבה בקריירה שלי – אתה מוצא הרבה מאוד ממצאים, דברים שלא ראוי שייעשו, וחלקם אף מופיע בדוח של המבקר שכאמור הגיע לביקורת בנובמבר אני חושב, כאשר אנחנו הגענו לבנק במאי-יוני ומנהל משאבי אנוש הגיע באוגוסט.
יעקב דנון: חלק גדול מהדברים בפירוש יבואו לידי פתרון – ובחלקם באו לידי פתרון – בצעדים שנקטה הנהלת הבנק, היכן שהיה בידה לנקוט צעדים.
יעקב דנון: לגבי דברים אחרים, הם יבואו לידי פתרון – רובם, ולדעתי גם כולם – כאשר נסיים את ההסכם עם ועד העובדים.
יעקב דנון: כרגע מתנהל משא ומתן עם ועד העובדים על טיוטת הסכם מאוד מפורטת.
יעקב דנון: ההסכם הזה, כאשר נגיע להסכם עם ועד העובדים, צריך להגיע לאישור הממונה על השכר כאשר אנחנו יודעים שיש כמה נקודות במחלוקת, אבל בעצה אחת עם הממונה על השכר ושר האוצר, הגענו למסקנה שרצוי למצות במשא ומתן עם ועד העובדים, גם אם יש כמה נקודות שהן במחלוקת בין הצדדים.
זבולון אורלב: בהיסטוריה שלך היית גם הממונה על השכר.
יעקב דנון: כן.
יעקב דנון: גם ממונה על השכר.
יעקב דנון: אני מוכרח לומר שאחרי 15 שנים במגזר הפרטי, היה קשה לחזור למגזר הציבורי.
יעקב דנון: לגבי הנושאים עצמם.
יעקב דנון: הנושא של פדיון ימי השתלמות, ימי חופשה וימי מחלה בעת פרישה.
זבולון אורלב: לפני שאתה מתחיל.
זבולון אורלב: נכנסתם לפני שנה וחצי ואתם מגלים מה שאתם מגלים.
זבולון אורלב: מתפרסם דוח המבקר ומתגלה מה שמתגלה, והגילויים הם באמת גילויים קשים מאוד.
זבולון אורלב: השאלה מה קורה בינתיים.
זבולון אורלב: הרי בינתיים מתקבלים עובדים.
זבולון אורלב: מאז פורסם הדוח או מאז אתם חושפים, עדיין מתקבלים עובדים במתכונת הקלוקלת והמושחתת כפי שנחשפה בדוח מבקר המדינה?